sagorsarker/bangla-wikipedia huggingface dataset:
কিম তে-হি

কিম তে-হি (; জন্ম: ২৯ মার্চ, ১৯৮০) হচ্ছেন দক্ষিণ কোরিয়ার একজন অভিনেত্রী। তিনি কোরিয়ার অন্যতম সুন্দর নারী হিসেবে বিবেচিত হন। তিনি কোরিয়ার বেশ কয়েকটি জনপ্রিয় নাটকে অভিনয় করেছেন, যেমন: স্টেইরওয়ে টু হ্যাভেন (২০০৩), লাভ স্টোরি ইন হার্ভার্ড (২০০৪), আইরিস (২০০৯), মাই প্রিন্সেস (২০১১) এবং ইয়ং-প্যাল (২০১৫)।
কিম তে-হি ১৯৮০ সালের ২৯ মার্চ তারিখে দক্ষিণ কোরিয়া এর বুসান এ জন্মগ্রহণ করেন। তার পিতা হচ্ছেন কিম ইউ চাঁন, যিনি একজন প্রতিষ্ঠিত ব্যক্তি এবং তিনি ১৯৮৪ সালে হানকুক ইউনিয়ন পরিবহন সংস্থার চেয়ারম্যান ছিলেন। তিনি বেশ কয়েকটি দাতব্য সংস্থার সাথে জড়িত ছিলেন। তিনি ইউলসান এলাকায় নিখোঁজ যুবকদের এবং ভাঙা পরিবারকে সাহায্য করার কাজে জড়িত ছিলেন। তার একজন বড় বোন আছে, যার নাম কিম হেই-ওন, এবং একজন ছোট ভাই আছে, যার নাম লি ওয়ান; তিনি হচ্ছেন একজন আধুনিক অভিনেতা এবং তিনি কিম তে-হিয়ের টেলিভিশন সিরিজ, স্টেইরওয়ে টু হ্যাভেন এ তার সাথে অভিনয় করেছেন। কিম তে-হি এর পরিবার উলসান এ চলে আসেন যখন তিনি শিশু ছিলেন। অতঃপর কিম সেখানেই তার শৈশব অতিবাহিত করেন। তিনি সামসিন প্রাথমিক স্কুল, দ্যাহেইন মিডিল স্কুল (대현중학교) এবং তারপর উসলান গার্লস হাই স্কুল এ ভর্তি হন।
১৯৯৯ সালে, কিম সিউল এর মর্যাদাপূর্ণ বিশ্ববিদ্যালয়, সিউল ন্যাশনাল ইউনিভার্সিটি যোগদান করেন, যেখানে তিনি এসএনইউ নারী স্কি ক্লাব এর সভাপতি হিসেবে নিযুক্ত হন। ২০০৫ সালে, তিনি ফ্যাশন ডিজাইনে স্নাতক ডিগ্রি সহ এসএনইউ থেকে স্নাতকোত্তর হন।
২০০০ সালে, একটি বিজ্ঞাপন নির্বাহী কিম সাবওয়েতে ঘুরে বেড়ানো দেখে তাকে একটি মডেলিং কাজের প্রস্তাব দিয়েছিলেন। কিম টেলিভিশনের বিজ্ঞাপন এবং বিভিন্ন প্রিন্ট বিজ্ঞাপনে হাজির হন, তার অভিনয় আত্মপ্রকাশের পূর্বে ২০০১ সালের গীতিনাটক "লাস্ট প্রেজেন্ট" এ উপস্থিত হন। ২০০২ সালে, তিনি ছোট চলচ্চিত্র "লিভিং ইন নিউ টাউন" এবং কমেডি শো "লেটস গো" এ উপস্থিত হন। অতঃপর ২০০৩ সালে তিনি "স্ক্রিন" এবং "এ প্রবলেম এট মাই ইয়াঙ্গার ব্রাদার্স'স হাউস" এ উপস্থিত হন।
২০১২ সালের সেপ্টেম্বরে কিম তে-হি দক্ষিণ কোরিয়ার গায়ক-অভিনেতা রেইনকে ডেট করা শুরু করেন এবং পরিশেষে তারা জানুয়ারী ১৯, ২০১৭ তারিখে বিবাহ বন্ধনে আবদ্ধ হন।
২৩ শে মে, কিমের সংস্থা লুয়া এন্টারটেইনমেন্ট ঘোষণা করে যে, কিম তে-হি তার প্রথম সন্তানের সাথে গর্ভবতী। তিনি ২৫ শে অক্টোবর, ২০১৭ তারিখে একটি কন্যা সন্তানের জন্ম দেন।
আদিত্য চৌধুরী

আদিত্য চৌধুরী () () (জন্ম ১৯ এপ্রিল ১৯৯৬) নেপাল এর একজন ফুটবল খেলোয়াড়। ২০১৪ সালের ৩১ অক্টোবর ফিলিপাইনের বিপক্ষে নেপালের ম্যাচের মধ্য দিয়ে নেপাল জাতীয় ফুটবল দল এর হয়ে তার আন্তর্জাতিক ফুটবলে অভিষেক ঘটে। 
এছাড়াও তিনি নেপাল অনূর্ধ্ব-১৭, নেপাল অনূর্ধ্ব-১৯ এবং নেপাল অনূর্ধ্ব-২৩ দলের হয়ে নেপালের প্রতিনিধিত্ব করেছেন।
নেপাল অনূর্ধ্ব ১৭ দলে দারুণ পারফরম্যান্স এর ফলশ্রুতিতে নেপালের ক্লাব ফুটবলের দল থ্রি স্টার ক্লাব, আদিত্য চৌধুরীকে তাদের দলে খেলার প্রস্তাব দেয়। আদিত্য চৌধুরী এই প্রস্তাবে সাড়া দিয়ে, দলটির সাথে চুক্তি করেন।
থ্রি স্টার দলে ৩ মৌসুম খেলার পর, ২০১৫ সালে, আদিত্য চৌধুরী নেপাল এপিএফ দলের সাথে চুক্তি করেন। ২০১৫ সালে ফেব্রুয়ারি মাসে ফার ওয়েস্টার্ন এফসি এর বিপক্ষে রারা গোল্ড কাপের একটি খেলায়, আদিত্য লাল কার্ড দেখে মাঠ ছাড়েন এবং দলের আরও ৯ জন খেলোয়াড় হলুদ কার্ড দেখেন। এছাড়াও ঐ ম্যাচে তার পারফরম্যান্স ছিল খারাপ। ম্যাচের ১৮ মিনিটে এপিএফ দল একটি পেনাল্টি পায়। কিন্তু তার নেয়া পেনাল্টি কিক, বিপক্ষ ফার ওয়েস্টার্ন এফসি দলের গোলরক্ষক বীরেন্দ্র বাহাদুর চাঁদ ঠেকিয়ে দেন। ঐ ম্যাচ নেপাল এপিএফ দল ১-০ ব্যবধানে পরাজিত হয়।
২০১৩ সালের অক্টোবর মাসে, কাতার এর রাজধানী দোহায় অনুষ্ঠিত ২০১৪ এএফসি অনূর্ধ্ব-১৯ চ্যাম্পিয়নশিপ বাছাইপর্ব এর জন্য আদিত্যকে নেপাল দলে ডাকা হয়। কিন্তু সেই টুর্নামেন্টে নেপাল ব্যর্থ হয়। দলটি তাদের খেলা ৪ ম্যাচের ৪ টি তে হেরেই বাছাইপর্ব পার করতে ব্যর্থ হয়।
২০১৪ সালের আগস্ট মাসে, বাংলাদেশ ফুটবল দলের সাথে অনুষ্ঠিত দুটি আন্তর্জাতিক প্রীতি ম্যাচের জন্য, আদিত্য নেপাল দলে ডাক পান। নেপালে অনুষ্ঠিত দ্বিতীয় ম্যাচে আদিত্য এর খেলা, প্রশংসিত হয়।
২০১৪ সালের ৩১ অক্টোবর ফিলিপাইনের বিপক্ষে ম্যাচে তার অভিষেক হয়। তবে বদলি খেলোয়াড় হিসেবে তিনি মাঠে নামার সুযোগ পান। ম্যাচের ৮৩ মিনিটের সময় ভোলা সিলওয়াল এর বদলি হিসেবে তিনি মাঠে নামেন। নেপাল তখন ম্যাচে ১-০ ব্যবধানে পিছিয়ে ছিল। মাঠে নেমে আদিত্য গোল করে নিজ দলকে সমতায় ফেরানোর সুযোগ পেলেও তিনি গোল করতে ব্যর্থ হন। পরবর্তীতে, আদিত্য ফিলিপাইন দলের খেলোয়াড়কে পেনাল্টি-বক্সে ফাউল করলে, ফিলিপাইন পেনাল্টি পায় এবং তা থেকে গোল করে ফিলিপাইন ২-০ ব্যবধানে এগিয়ে যায়। শেষপর্যন্ত ফিলিপাইন ম্যাচে ৩-০ ব্যবধানে জয়লাভ করে।
আবেগীয় অন্তরঙ্গতা

আবেগীয় অন্তরঙ্গতা হচ্ছে সাধারণত দুজন মানুষের মধ্যে সংঘটিত এক প্রকারের প্রেম-ভালোবাসার অনুভূতি। আবেগীয় অন্তরঙ্গতা দুজন মানুষের পারস্পরিক প্রেম-ভালোবাসা, শ্রদ্ধা, বিশ্বাস, বন্ধুত্ব, মতাদর্শ-গত মিল ইত্যাদির ভিত্তিতে গড়ে ওঠা এক প্রেমময় মানসিক সম্পর্ক। এই স্বাধীনতায় শোষণ নেই, কোনও বিনিময় মূল্য নেই। বিষমলিঙ্গের বা সমলিঙ্গের প্রেমযুগলের একসাথে ঘোরাফিরা, খাওয়া-দাওয়া, শুয়ে থাকা, টিভি দেখা, আড্ডা মারা ইত্যাদি হচ্ছে আবেগীয় অন্তরঙ্গতার স্বরূপ।
প্রেমযুগলের পারস্পরিক আস্থা, শ্রদ্ধা এবং ভালোবাসা যে আবগীয় অন্তরঙ্গতা তৈরি করে তা তাদের মধ্যে অনেক জীবনীশক্তির সঞ্চার করে, বেঁচে থাকার আশা যোগায়। প্রত্যেক মানুষের জীবনে এই ধরনের মানসিক পরিতোষের খুবই প্রয়োজন, তাদের সুস্থভাবে বেঁচে থাকার জন্য।
আবেগীয় অন্তরঙ্গতা প্রেমযুগলের আলিঙ্গন (কাপড় পরে বা উলঙ্গ হয়ে) বা ভালোবাসার প্রকাশ হিসেবে চুম্বন হতে পারে, হতে পারে আড্ডা মারা বা একসাথে শুয়ে থাকা।
উত্তর নিকোসিয়া

উত্তর নিকোসিয়া ( ) হল এশিয়ার স্ব ঘোষিত স্বাধীন রাষ্ট্র উত্তর সাইপ্রাস তুর্কি প্রজাতন্ত্রের রাজধানী ও সর্ববৃহৎ শহর। এটি বিভক্ত নিকোসিয়া শহরের উত্তর অংশ, যা নিকোসিয়া তুর্কিশ মিউনিসিপালিটি দ্বারা শাসিত হয়। ২০১১ সালের হিসাব অনুযায়ী উত্তর নিকোসিয়ার মোট জনসংখ্যা ছিল ৬১,৩৭৮ জন এবং সম্পূর্ণ মেট্রোপলিটন এলাকার জনসংখ্যা ছিল ৮২,৫৩৯ জন।
১৯৬০ এর দশকের সাইপ্রাস আন্ত দ্বন্দ্বের ফলে সাইপ্রাসের রাজধানী নিকোসিয়া বিভক্ত হয় এবং ১৯৬৩ সাল থেকে উত্তর অংশ তুর্কি সাইপ্রিয়টর্স (তুর্কি জাতিগত সাইপ্রাসীয়) ও দক্ষিণ অংশ গ্রিক সাইপ্রিয়টর্স (গ্রিক জাতিগত সাইপ্রাসীয়) দ্বারা নিয়ন্ত্রণ হল।
রাজধানী হিসাবে উত্তর নিকোসিয়া উত্তর সাইপ্রাসের রাজনৈতিক, অর্থনৈতিক ও সাংস্কৃতিক কেন্দ্র। উত্তর নিকোসিয়ায় উত্তর সাইপ্রাসের সচিবালয় ও মন্ত্রণালয়সমূহ অবস্থিত। শহরটি নিকোসিয়া তুর্কিশ মিউনিসিপালিটির মাধ্যমে শাসিত হয় যা, সাইপ্রাস তুর্কি প্রজাতন্ত্রের সংবিধান দ্বারা স্বীকৃত।
উত্তর নিকোসিয়া মিউনিসিপালিটির বর্তমান মেয়র মেহমেদ হারমানসি, তিনি কমিউনাল ডেমোক্রেসি পার্টি (টিডিপি) থেকে ২০১৪ সালের মেয়র নির্বাচনে ৩৪% ভোটে নির্বাচিত হয়েছিলেন। সিটি কাউন্সিল ২২ সদস্য নিয়ে গঠিত, যারা রিপাবলিকান তুর্কিশ পার্টি থেকে ৮ জন, ন্যাশনাল ইউনিটি পার্টি থেকে ৬ জন, কমিউনাল ডেমোক্রেসি পার্টি থেকে ৬ জন, ডেমোক্রেটিক পার্টি থেকে ১ জন এবং নিউ সাইপ্রাস পার্টি থেকে ১ জন নির্বাচিত হয়েছিলো।
উত্তর নিকোসিয়ায় তিনটি বিশ্ববিদ্যালয় রয়েছে, যেগুলো হল - নেয়ার ইস্ট বিশ্ববিদ্যালয়, সাইপ্রাস আন্তর্জাতিক বিশ্ববিদ্যালয় ও মেডিটেরিয়ান কারপাসা বিশ্ববিদ্যালয়। এখানে তুরস্কের আনাদোলা বিশ্ববিদ্যালয়ের শাখা রয়েছে। এছাড়া এখানে দুটি ভোকেশনাল স্কুল (আর্তাতুর্ক অ্যাকাডেমি ও টিচার্স অ্যান্ড পুলিশ অ্যাকাডেমি) রয়েছে যেগুলো বিশ্ববিদ্যালয়ের সমমান।
উত্তর নিকোসিয়া উত্তর সাইপ্রাসের একটি প্রধান যোগাযোগ কেন্দ্র যা উত্তর সাইপ্রাসের অন্য গুরুত্বপূর্ণ শহরের সাথে যুক্ত। এখানে রয়েছে আধুনিক চার লেন সমৃদ্ধ রাস্তা: ডি-৩০ ফামাগুস্তা থেকে নিকোসিয়ার উপর দিয়ে মরফো গেছে এবং ডি-২৫ নিকোসিয়া থেকে কেরেনিয়া গেছে। এরকান আন্তর্জাতিক বিমানবন্দর আন্তর্জাতিক বিমান যোগাযোগে ব্যবহৃত হয়। উত্তর নিকোসিয়ায় কোন রেলওয়ে যোগাযোগ বা মেট্রোরেল নেই অথবা এরকম কোন পরিকল্পনাও নেই। ২০১১ সালে ট্রাম যোগাযোগের পরিকল্পনা করা হলেও পরে তা বাতিল করা হয়েছিল।
চৌদ্দটি দল নিয়ে গঠিত উত্তর সাইপ্রাসের সবচেয়ে জনপ্রিয় লীগ তুর্কিশ সাইপ্রিয়ট লীগের চারটি দলেরই অবস্থান উত্তর নিকোসিয়া। এখানে বেশ কিছু স্পোর্টস ভেন্যু রয়েছে, তবু তুর্কিশ আর্তাতুর্ক স্টেডিয়াম সবচেয়ে বড় স্টেডিয়াম, যার ধারণ ক্ষমতা ২৮,০০০ হাজার জন।
সোং হিয়ে-গিয়ো

সোং হিয়ে-গিয়ো (জন্ম: নভেম্বর ২২, ১৯৮১) হচ্ছেন দক্ষিণ কোরিয়ার একজন অভিনেত্রী। তিনি টেলিভিশন নাটক "আটাম মাই হার্ট" (২০০০), "অল ইন" (২০০৩), "ফুল হাউস" (২০০৪), "দ্যাট উইন্টার, দ্য উইন্ড ব্লোস" (২০১৩), "ডিসেন্ডেন্টস অফ দ্য সান" (২০১৬), "এনকাউন্টার" (২০১৮-১৯) এবং "নাউ, উই আর ব্রেকিং আপ" (২০২১)-এর মাধ্যমে অধিক জনপ্রিয়তা অর্জন করেছেন। তিনি "ডিসেন্ডেন্টস অব দ্য সান"-এর মাধ্যমে প্যান-এশিয়া সাফল্য অর্জন করেছেন। এছাড়াও তিনি "হুয়াং জুন ই" (২০০৭), "দ্য গ্রান্ডমাস্টার" (২০০৭), "মাই ব্রিলিয়ান্ট লাইফ" (২০১৪) এবং "দ্য কুইন্স" (২০১৫)-এর মতো চলচ্চিত্রে অভিনয় করেছেন।
২০১৭ সালে তিনি ফোর্বস (ম্যাগাজিন)-এর "কোরিয়া পাওয়ার সেলিব্রেটি" তালিকায় ৭ম স্থান অধিকার করেন। সংয়ের টেলিভিশন নাটকের সাফল্যের স্বীকৃতিস্বরূপ আন্তর্জাতিকভাবে তাকে হ্যালিউ একটি শীর্ষ তারকা হিসেবে প্রতিষ্ঠিত করেছে।
যখন সংয়ের জন্ম হয়, তখন তিনি অসুস্থ ছিলেন এবং তার পিতা মাতা এবং ডাক্তাররা মনে করেছিলেন যে সে বেঁচে থাকতে পারবে না। তাকে মৃত্যু থেকে পুনরুদ্ধারের পরে, সংয়ের বাবা তার ২২ ফেব্রুয়ারি, ১৯৮২ (২২ নভেম্বর, ১৯৮১, তার প্রকৃত জন্ম তারিখের পরিবর্তে) তারিখকে তার জন্ম তারিখ হিসেবে নিবন্ধন করেন।
সংয়ের বাবা-মায়ের যখন বিবাহ বিচ্ছেদ হয় তখন তিনি অল্প বয়স্ক ছিলেন। তার মা তাকে ছোট থেকে বড় করে তুলেছেন। তারা ডায়গু, তার জন্মস্থান থেকে সিওলের গঙ্গামামে স্থানান্তরিত হয়ে যান, যেখানে তিনি প্রাথমিক বিদ্যালয়ে ফিগার স্কেটার হিসাবে প্রশিক্ষণ লাভ করেন, কিন্তু অষ্টম শ্রেণিতে পড়াকালীন তিনি ফিগার স্কেটিং করা ছেড়ে দেন। যদিও সং নিজেকে লাজুক এবং অন্তর্মুখী মনে করে, কিন্তু তাকে তার উচ্চ বিদ্যালয় শিক্ষক "আনন্দদায়ক চরিত্র" হিসাবে উল্লেখ করেছেন। তিনি আরো বলেন যে, "সে তার বন্ধুদের সাথে ভালোভাবে মেলামেশা করে এবং সবসময় একটি উজ্জ্বল মেজাজে থাকে।" সং হাই-কিয়ো সেজং বিশ্ববিদ্যালয়ে ভর্তি হন, যেখানে তিনি ফিল্ম আর্টসে অভিনয় করেছিলেন।
২০০৩ সালের এপ্রিল মাসে, সং এবং অভিনেতা লি বায়ুন-হুন জনসাধারণের কাছে ঘোষণা করেন যে তারা একটি সম্পর্কের মধ্যে আছেন। পরবর্তীতে ২০০৪ সালের জুনে তারা বিচ্ছেদের সিদ্ধান্ত নেয়।
২০০৯ সালের আগস্টে সং এবং অভিনেতা হিউন বিনকে একটি সম্পর্কের মধ্যে থাকার কথা নিশ্চিত করেন। তারা জুন ২০০৯ সাল থেকে ডেটিং করা শুরু করেন। ২০১১ সালের মার্চ মাসে, তাদের সংস্থা ঘোষণা করেছিল যে সং এবং অভিনেতা হিউন ২০১১ সালের প্রথম দিকে বিচ্ছিন্ন হয়ে গিয়েছে।
৫ জুলাই ২০১৭ তারিখে, সং এবং "ডিসেন্ডেন্টস অফ দ্য সানের" তার সহ-তারকা সং জুং-কি তাদের নিজ নিজ এজেন্সিগুলোর মাধ্যমে ঘোষণা করে যে, তাদের বাগদত্ত সম্পন্ন হয়েছে। তারা ৩১ শে অক্টোবর ২০১৭ তারিখে সিঙ্গাপুরের ইয়ংবিংওয়ানের হোটেল শিলায় এশিয়া জুড়ে তীব্র প্রচার মাধ্যম জুড়ে একটি ব্যক্তিগত অনুষ্ঠানের মাধ্যমে বিয়ে সম্পন্ন করেন। উক্ত বিবাহে শুধুমাত্র দম্পতির নিকটতম পরিবার এবং বন্ধুরা উপস্থিত ছিল। এছাড়াও উক্ত অনুষ্ঠানে অভিনেত্রী লি কিয়াং-সু, ইয়ু আহ-ইন এবং পার্ক বো-গামও উপস্থিত ছিলেন। পার্ক বো-গাম বিয়ের অভ্যর্থনা অনুষ্ঠানে পিয়ানোও বাজিয়েছেন।
২০১৯ সালে তার স্বামী ডিভোর্স ফাইল করে। বর্তমানে তাদের বিবাহ বিচ্ছেদ ঘটেছে।
আগস্ট ২০১৪ সালে, সং কর ফাঁকি দেওয়ার জন্য জনসাধারণের কাছে ক্ষমা প্রার্থনা করেছিলেন এবং তার যুক্তি ছিল যে তার হিসাবরক্ষক তার জ্ঞান ছাড়াই তার কাগজের কাজকে অপব্যবহার করেছিল। ২০০৯ থেকে ২০১১ পর্যন্ত তার আয়কৃত আয় ২.৫৬ বিলিয়ন ডলার ছিল। তিনি বলেন যে জাতীয় কর সেবা থেকে একটি বিজ্ঞপ্তি পাওয়ার পর, তিনি অক্টোবর ২০১২ সালে ৩.৮ বিলিয়ন (US$ 3.7 মিলিয়ন) পরিমাণে অতিরিক্ত অর্থ দিয়ে করের পূর্ণ পরিমাণ পরিশোধ করেন।
সরকারি জিয়া মহিলা কলেজ

সরকারি জিয়া মহিলা কলেজ বাংলাদেশের প্রয়াত রাষ্ট্রপতি ও বাংলাদেশ জাতীয়তাবাদী দলের প্রতিষ্ঠাতা জিয়াউর রহমানের নামে প্রতিষ্ঠিত। এই কলেজটি ১৯৮০ সালে একটি বেসরকারি কলেজ হিসেবে প্রতিষ্ঠিত হয়। ১৯৮০ সালের সেপ্টেম্বর মাসের আট তারিখে বাংলাদেশের সমৃদ্ধ জেলা ফেনীর রাজাঝির দিঘীর পূর্ব পাড়ে পাবলিক লাইব্রেরির দোতলায় এ কলেজটির শুভ উদ্বোধন হয়। পাবলিক লাইব্রেরির ০২ টি ও ফেনী ক্লাবের ০২ টি কক্ষ নিয়ে কলেজটির কার্যক্রম শুরু হয়। ১৯৮০/৮১ শিক্ষাবর্ষে মাত্র অাটজন শিক্ষার্থী নিয়ে কলেজটি শ্রেণী কার্যক্রম শুরু করে। কলেজ ক্যাম্পাসটি পরবর্তিতে ফেনীর মহিপাল থেকে ৬৫০ মিটার পূর্বে শহীদ শহীদুল্লাহ কায়সার(সাবেক পাঁচগাছিয়া রোড) রোডের উত্তর পাশে পানি উন্নয়ন বোর্ডের ২ একর ৪৫ শতাংশ ভূমির উপর প্রতিষ্ঠিত হয়।জায়গাটি শহীদ জিয়াউর রহমান বরাদ্দ দেন।
১৯৮৬ সালে পরবর্তী রাষ্ট্রপতি হুসেইন মুহম্মদ এরশাদ জাতীয়করণের ঘোষণা দেন এবং পরের বছর, ১৯৮৭ সালে কলেজটি সরকারি হয়।
স্লোগানঃ শিক্ষা, সাম্য মৈত্রী।
পরিচালনা বিভাগঃ কলেজ পরিচালনার জন্য কলেজের কার্যক্রমককে তিন ভাগে ভাগ করা হয়েছে, ১। প্রশাসনিক বিভাগ, ২। একাডেমিক বিভাগ ও ৩। হিসাব বিভাগ।
একজন অধ্যক্ষ, একজন উপাধ্যক্ষ ও কতিপয় কর্মচারী নিয়ে কলেজের একাডেমিক বিভাগ গঠিত। কলেজের বর্তমান অধ্যক্ষ অধ্যাপক কামরুন নাহার ও উপাধ্যক্ষ পদটি শূন্য আছে।
৩৩ জন শিক্ষক কলেজটির একাডেমিক কার্যক্রম পরিচালনা করেন। এঁদের মধ্যে প্রভাষক> সহকারী অধ্যাপক > সহযোগী অধ্যাপক > অধ্যাপক এবং বিজ্ঞানের ব্যবহারিক ক্লাস পরিচালনার জন্য ০২ জন প্রদর্শক রয়েছেন।
হিসাবরক্ষন বিভাগে একজন হিসাবরক্ষক ও একজন পিয়ন রয়েছেন।
পার্ক মিন-ইয়াং

পার্ক মিন-ইয়াং (; জন্ম: ৪ মার্চ, ১৯৮৬) হচ্ছেন দক্ষিণ কোরিয়ার একজন অভিনেত্রী। তিনি ঐতিহাসিক আসন্ন যুগের নাটক "সুঙ্গকিউকান স্ক্যান্ডাল" (২০১০)-এর মাধ্যমে খ্যাতি অর্জন করেছেন এবং অতঃপর তিনি "সিটি হান্টার" (২০১১), "গ্লোরি জ্যান" (২০১১), "ডক্টর জিন" (২০১২), "হিলার" (২০১৪-২০১৫) , "" (২০১৫-২০১৬) এবং "কুইন ফর সেভেন ডেস" (২০১৭)-এর মতো টেলিভিশন সিরিজে উপস্থিত হন।
ফেব্রুয়ারি ২০১৩ সালে, পার্ক থিয়েটার ডিগ্রিসহ ডংগুক বিশ্ববিদ্যালয় থেকে স্নাতক সম্পন্ন করেন।
পার্ক মিন-ইয়াং ২০০৫ সালে এসকে টেলিকমের বিজ্ঞাপনে উপস্থিত হওয়ার মাধ্যমে বিনোদন জগতে পদার্পণ করেন। তিনি এক বছর পর জনপ্রিয় সিটকম "আনস্টপেবল হাই কিক!" (২০০৬)-এ অভিনয় করেছেন। তিনি টেলিভিশনের বেশ কয়েকটি নাটকে অভিনয় করেছেন, তার মধ্যে অন্যতম হলো "আই এ্যাম স্যাম" (২০০৭), যেখানে তিনি একজন কুখ্যাত গুন্ডার একমাত্র মেয়ের চরিত্রে অভিনয় করেছেন।
২০১০ সালের বর্তমান যুগের নাটক "সুঙ্গকিউকান স্ক্যান্ডালে" অভিনয়ের মাধ্যমে পার্ক মিন-ইয়াং সাফল্যের দেখা পান। উক্ত নাটকে তিনি হচ্ছেন একজন বুদ্ধিমান এবং দক্ষ নারীশিল্পী। তিনি জোসোনের সবচেয়ে মর্যাদাপূর্ণ শিক্ষা প্রতিষ্ঠানে প্রবেশ করার জন্য নিজেকে একজন ছেলের মতোই ছদ্মবেশ ধারণ করেছেন। এর পরবর্তীতে ২০১১ সালে তিনি "সিটি হান্টারের" মাধ্যমে আরেকটি বড় সাফল্যের দেখা পেয়েছিলেন, এটি জাপানি মাঙ্গার উপর নির্মিত একটি নাটক ছিল। পার্ক মিন-ইয়াং প্রতিশোধ এবং বিচারের জন্য একটি নজরদার কমিটির সদস্য সম্পর্কিত গল্পে লি মিন-হোর বিপরীতে অভিনয় করেছেন। ছোট পর্দায় পার্ক মিন-ইয়াংয়ের সাফল্য তার জন্য বিজ্ঞাপনের অফার আগের তুলনায় বৃদ্ধি করে।
উক্ত বছরের শেষে, তিনি একটি ভয়াবহ চলচ্চিত্র "দ্য ক্যাটে" অভিনয় করার মাধ্যমে বড় পর্দায় আত্মপ্রকাশ করেছিলেন, যেটি একটি রহস্যময় মৃত্যুর স্থানে পাওয়া একটি বিড়ালকে গ্রহণ করার পর ভয়ের দ্বারা ক্ষয় হয়ে যাওয়া কাহিনীর ওপর নির্মিত। পার্ক পরবর্তীতে গীতিনাটক "গ্লোরি জ্যানে" অভিনয় করেন, যেখানে তিনি একজন নার্সের সহকারীর ভূমিকাতে অভিনয় করেছেন যিনি সাবেক ব্যাসবল খেলোয়াড় চুন জং-মুংয়ের সাথে সংযুক্ত ছিলেন।
তিনি ২০১২ সালে আরেকটি মাঙ্গা স্ক্রিন অভিযোজনে অভিনয় করেছিলেন; যেটি হচ্ছে "ডক্টর জিন", যেখানে তিনি একজন নিউরোসার্জন (গং সিউং-হিউন দ্বারা অভিনীত) হিসেবে ১৮৫০ সালে সময় ভ্রমণ করেন। পার্কে বর্তমান যুগের নায়কের প্রেমিকা হিসাবে দ্বৈত ভূমিকা পালন করেন; যার মধ্যে একটি চরিত্র হচ্ছে একজন আচ্ছন্ন ডাক্তার এবং অপরটি হচ্ছে জোসোনের যুগে তার ডোপ্পলগনার একজন আশ্রিত অভিজাত বংশীয় নারী।
২০১৫ সালে, পার্ক মিন-ইয়াং তার প্রথম চীনা টেলিভিশন নাটক বেভনেস অব দ্য মিংয়ে অভিনয় করেন, যেটি হচ্ছে একটি যুগ্মকালের নাটক এবং এটি ইয়ু গুয়ানের "সিল্ক নাইট" নভেলের উপর ভিত্তি করে নির্মিত।
পরবর্তীতে পার্ক মিন-ইয়াং কোরিয়ান নাটক, "" একজন আইনজীবীর চরিত্রে অভিনয় করেছেন, যেটি ২০১৫-এর শেষ থেকে ২০১৬-এর শুরু পর্যন্ত হওয়া সিউল ব্রডকাস্টিং সিস্টেমের ওপর নির্মিত। তিনি চীনের অভিনেতা ঝাঙ ঝাঁহানের বিপরীতে চীনা নাটক সিটি অফ টাইমেও অভিনয় করেছেন। এটি ছিল তার অভিনীত দ্বিতীয় নাটক।
২০১৭ সালে, পার্ক মিন-ইয়াং কেবিএস ২-এর ঐতিহাসিক নাটক, "কুইন ফর সেভেন ডেসে" অভিনয় করেছেন।
যৌন সম্পর্ক ব্যাধি

যৌন সম্পর্ক ব্যাধি হচ্ছে একধরনের ব্যধি; যেখানে একজন ব্যক্তির তার লৈঙ্গিক পরিচয় বা যৌন অভিমুখিতার জন্য যৌন সম্পর্ক তৈরী করা বা সম্পর্ক পরিচালনায় সমস্যার উদ্ভব হয়। হু; সেক্সুয়াল রিলেশনশিপ ডিজঅর্ডারকে "Psychological and behavioural disorders associated with sexual development and orientation" (যৌন উন্নয়ন এবং স্বভাবগত অভিমুখিতার সাথে সংযোগকৃত মনস্তাত্ত্বিক এবং স্বভাবগত ব্যধির) অধীনে ICD-10 এ অধিভুক্ত করেছে। হু একে বর্ণনা করেছে এভাবে:
হু এফ৬৬ এর র সমগ্র অংশের শেষে উল্লেখ করেছে: "যৌন অভিমুখিতা কোনো ব্যধি নয়"
অন্যান্য এলজিবিটি মানুষরা বিপরীত লিঙ্গের পার্টনার দ্বারা পরিবার গড়ে তুলতে চাইতে পারে। তারা এজন্য নিজেদের যৌন অভিমুখিতা সম্ভবত পরিবর্তন করতে চায়।
রেইনবো সেতু (টোকিও)

রেইনবো ব্রিজ জাপানের রাজধাণী ও বৃহত্তম শহর টোকিওর একটি সাসপেনশন সেতু। এটি কাওয়াসাকি হ্যভি ইন্ডাস্ট্রিজ দ্বারা নির্মিত, ১৯৮৭ সালে সেতুটির নির্মাণ শুরু এবং ১৯৯৩ সালে নির্মাণ সম্পন্ন হয়। সেতুটি ৭৯৮ মিটার (২,৬১৮ ফুট) দীর্ঘ এবং ৫৮০ মিটার (১,৯০৩ ফিট) এর প্রধান স্প্যানিশ বিশিষ্ট। আনুষ্ঠানিকভাবে "শূটো এক্সপ্রেসওয়ে নম্বর ১১ ডাইবা রুট - টোকিও সংযোগকারী সেতুর পোর্ট" নামে পরিচিত, এবং "রেনবো ব্রিজ" নামের নামটি জনসাধারণের দ্বারা নির্ধারিত হয়।
সেতুটি সমর্থনকারী টাওয়ারটি সাদা রঙের, যা ওডায়বা থেকে দেখা যায় কেন্দ্রীয় টোকিওর আকাশসীমায় সুস্পষ্টভাবে নির্মিত। দিনের মধ্যে প্রাপ্ত সৌর শক্তি ব্যবহার করে প্রতি রাতে লাল, সাদা ও সবুজ তিনটি ভিন্ন রঙের আলোকে আলোকিত করা হয় সেতুটিকে।
সেতুটি মূল ভূখণ্ডে তামাচি স্টেশন (জেআর ইস্ট) বা শিবাবা-ফিটো স্টেশন (ইউরিকামম) থেকে পায়ে হেঁটে দিয়ে প্রবেশ করা যায়।
রেইনবো সেতুটি জাপানের টোকিও শহরের মিনাটো এলাকায় অবস্থিত। সেতুটি ৩৫.৫৮ ডিগ্রি উত্তর থেকে ১৩৯.৪৫ ডিগ্রি পূর্বে অবস্থিত। সেতুটি এই এলাকায় টোকিও উপসাগর অতিক্রম করেছে।
রেনবো ব্রিজ দুটি ডেকে তিনটি পরিবহন লাইন বহন করে। উপরের ডেকটি শুতো এক্সপ্রেসওয়ে-এর ডাইবা রুট বহন করে, যখন নিম্ন ডেকের কেন্দ্রের অংশ উরিকামোমে দ্রুত ট্রানজিট সিস্টেম, বাইরের দিকে হাঁটার পথ এবং টোকিও প্রিফেকচারাল রুট ৪৮২ মধ্যবর্তী মধ্যে অংশে বহন করে। রুট ৪৮২ পূর্বে ছিল একটি টোল্ড সড়ক, কিন্তু টোলের বিরোধিতার জন্য টোল গ্রহণ বর্তমানে বন্ধ করা হয়েছে। ৫০সিসি ক্ষমতার এর নিচে হালকা মোটরসাইকেল কোনও ডেক বা সেতুর ওয়াকওয়েতে অনুমোদিত নয়। মোটরসাইকেল পল্লী যাত্রীদেরও নিষিদ্ধ করা হয়েছে।
সেতুটির দিটি ডেক বা তলের মধ্যে নিচের ডেকের উত্তর ও দক্ষিণ দিকে সেতুতে দুটি আলাদা ওয়াকওয়ে বা হাটার জন্য পথ নির্ধারিত রয়েছে; উত্তর দিকের হাটার পথ থেকে টোকিও আশ্রয় এবং টোকিও টাওয়ারের দৃশ্য দেখায়, দক্ষিণ দিকে টোকিও শহরের আকাশ এবং মাঝে মাঝে মাউন্ট ফুজি দেখেছে। ওয়াকওয়েগুলি নির্দিষ্ট কয়েক ঘণ্টার মধ্যেই ব্যবহার করা যেতে পারে (গ্রীষ্মে ৯ টা থেকে রাত ৯ টা, শীতকালে সকাল ১০ টা থেকে সন্ধ্যা ৬ টা পর্যন্ত, সময় শেষ হওয়ার ৩০ মিনিট আগে ওয়াকওয়েগুলিতে প্রবেশ করুন।) বাইসাইকেলগুলি শর্তে অনুমোদিত হয় তারা ধাক্কা (তাদের অশ্বারোহণ করার বিরোধিতা হিসাবে)। নিচের ডেকটিও রাস্তার উভয় পাশে একটি রাস্তার পাশে রয়েছে।
বেবি এন্ড মি

তাকুয়া ইনোকি তার মা ইউকাকো কে একটি গাড়ি দুর্ঘটনাতে হারায়। এখন সে তাঁর বাবা হারুমি আর পিচ্চি ভাই মিনোরুর সাথে থাকে। মিনোরু মাত্র ২ বছর বয়সী এবং অনেক যত্নের প্রয়োজন তাঁর। তাকুয়া মাত্র ৫ম গ্রেডার হওয়া সত্ত্বেও রাঁধে, পরিষ্কার করে, সিলায়, বকে এবং একজন মায়ের যা করা উচিত তাঁর সবই করে। তাঁর ঘরের কাজ আর ছোট ভাইয়ের দেখাশুনার ফাঁকে তাকুয়া তাঁর বন্ধুদের সাথে অসহায় দুরত্ব অনুভব করে, কারণ তারা প্রতিদিন ছুটির পর আনন্দ করে। কিমুরা পরিবার তাঁকে মিনোরুর কান্নার জন্য দোষারোপ করে। তাঁর মানসিক চাপ ধীরে ধীরে বাড়তে থাকে এবং এক পর্যায়ে সে ভেঙ্গে পড়ে।মিনোরুর এক ভুলের জন্য তাকুয়া সহিংস আচরণ করে। সে মিনোরুর জন্য হতাশাগ্রস্থ হতেই থাকে।
একদিন যখন তাকুয়া মিনোরুকে স্কুল থেকে আনছিল,তার ভাইকে তখন পিছনে ফেলে রাখার জন্য দ্রুত হাঁটা শুরু করে। কিন্তু দ্রুতই সে তাঁর ভুল বুঝে দৌড়ে ফিরে যায়। সে মিনোরুকে কান্নারত অবস্থায় এক হিংস্র কুকুরের সামনে খুঁজে পায়। তাকুয়া দ্রুত দৌড়ে মিনোরুকে বাঁচায়। বাসায় ফিরে মিনোরুকে কাঁদতে দেখে বুঝতে পারে,মিনোরু একাকিত্বের জন্য কাঁদে এবং তাকুয়া লজ্জিত হয়। এরপর তাকুয়া তাঁর ছোট ভাইকে ভালবাসতে শিখে এবং তাঁর ভাই ও মা হবার জীবন শুরু হয়।
স্কুলে জনপ্রিয়।
তোমোয়ার উৎফুল্ল আচরণের প্রতি ঈর্ষান্বিত।
ভালোবাসা দিবসে ৭ বাক্স চকোলেট পায়। দীর্ঘ দূরত্বের দৌড়ে ১ম হয়। 
 :তাকুয়ার ক্লাসের এক জন মেয়ে।তার মেজাজ প্রায়ই গরম থাকে। তাঁর মিথ্যা বলার কুখ্যাতি তাঁর জন্য বন্ধুত্বের পথ দুর্গম করে রেখেছে।প্রায়ই সে সত্য কথা বলে।ফলে তাঁর মুখ থেকে অপ্রিয় সত্য কথা বের হয়ে আসে।এর ফলে অন্যেরা প্রায়ই মনে কষ্ট পায়,যদিও সে তা বুঝতে পারে না।
"Baby & Me" received the 40th Shogakukan Manga Award for best "shōjo" manga in 1995.
গাম্বিয়া–ফিলিপাইন সম্পর্ক

গাম্বিয়া-ফিলিপাইন সম্পর্ক, গাম্বিয়া এবং ফিলিপাইন এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৪০ এর দশকের শেষের দিকে এই দুই দেশের মধ্যে কূটনৈতিক সম্পর্ক স্থাপিত হয়।
গাম্বিয়ার রাজধানী বানজুলে ফিলিপাইনের একটি কনস্যুলেট রয়েছে। অপরদিকে ফিলিপাইনের রাজধানী ম্যানিলায় গাম্বিয়ার একটি কনস্যুলেট রয়েছে।
১৯৪৯ সালের ৩ মার্চ, গাম্বিয়া এবং ফিলিপাইনের মাঝে আনুষ্ঠানিকভাবে কূটনৈতিক সম্পর্ক স্থাপিত হয়। ২০০৫ সালের ২০-২৪ জুন, গাম্বিয়ার রাষ্ট্রপতি, ইয়াহিয়া জামেহ, এক রাষ্ট্রীয় সফরে ফিলিপাইনে যান। সেই সফরে তিনি ফিলিপাইনের রাষ্ট্রপতি, গ্লোরিয়া ম্যাকাপাগাল আরোয়ো এর সাথে দ্বিপাক্ষিক বৈঠক করেন। গাম্বিয়ার রাষ্ট্রপতি, অর্গানাইজেশন অব ইসলামিক কোঅপারেশন (ওআইসি) এর সদস্যপদ লাভের জন্য ফিলিপাইনের প্রতি সমর্থন জানান।
গাম্বিয়ার রাষ্ট্রপতির সফরের পূর্বে, গাম্বিয়াতে তেলের খনি আবিষ্কৃত হয়। গাম্বিয়ার রাষ্ট্রপতি সেই তেল অনুসন্ধানের জন্য ফিলিপাইন এবং গাম্বিয়ার যৌথ অনুসন্ধানের বিষয়ে ফিলিপাইনের রাষ্ট্রপতিকে প্রস্তাব দেন। এছাড়াও জামেহ, ফিলিপাইনকে, গাম্বিয়ায় আবিষ্কৃত তেলের খনির ৫ টি ব্লকের একটি ফিলিপাইনকে দেয়ার প্রস্তাব দেয়। ফিলিপাইন গাম্বিয়ার এই প্রস্তাবে সম্মত হয় এবং গাম্বিয়া ও ফিলিপাইনের সমন্নয়ে একটি যৌথ অনুসন্ধান দল গঠন করে গাম্বিয়ায় তেল অনুসন্ধানের ব্যাপারে চুক্তি করে। এই চুক্তিকে, ২০০৩ সালের এপ্রিল মাসেই গঠিত "নিউ এশিয়ান-আফ্রিকান স্ট্র্যাটেজিক পার্টনারশিপ" এর সাফল্য হিসেবে বিবেচনা করা হয়েছিল। ফিলিপাইন এবং গাম্বিয়ার মধ্যকার এই চুক্তিটি ইন্দোনেশিয়ার রাজধানী জাকার্তায় সাক্ষরিত হয়। তবে পরবর্তীতে ফিলিপাইন এবং গাম্বিয়ার সমন্নয়ে গঠিত যৌথ অনুসন্ধানকারী দল জানায় উল্লিখিত ৫ টি ব্লকে আশানুরুরপ তেল পাওয়া যায় নি। তবে তারা ষষ্ঠ ব্লক নিয়ে আশাবাদী ছিলেন এবং সেখানে অনুসন্ধানের সিদ্ধান্ত নিয়েছিলেন।
এর আগে ১৯৬৬ সালে, ফিলিপাইনের কৃষি বিশেষজ্ঞ, অধ্যাপক ব্রুক "ফিলিপাইন পিংক" নামক নতুন জাতের একটি মটরশুঁটি আবিষ্কার করেন। এই ফিলিপাইন পিংক মটরশুঁটি হল গাম্বিয়ার প্রধান রপ্তানি পণ্য। গাম্বিয়া ফিলিপাইনের এই সহায়তার প্রতিদান হিসেবে তেল অনুসন্ধান কাজে ফিলিপাইনকে যুক্ত করার এবং ফিলিপাইনকে একটি ব্লক দেয়ার সিদ্ধান্ত নিয়েছিল।
১৯৯৬ সালে এই দুই দেশ বিজ্ঞান ও প্রযুক্তি খাতে সমন্বয় বৃদ্ধির লক্ষ্যে চুক্তি সাক্ষর করে। পরবর্তীতে ১৯৯৯ সালের এই দুই দেশ স্বাস্থ্যসেবা খাত এবং ঔষধ বিষয়ে সমন্বয়ের লক্ষ্যে চুক্তি সাক্ষর করে।
২০০৭ সাল মোতাবেক, এই দুই দেশে অবস্থিত কনস্যুলেট ২ টি স্ব স্ব অঞ্চলে বিতরণ কার্যালয় তৈরি করছিল। দ্বিপাক্ষিক বাণিজ্যের ক্ষেত্রে সুবিধা তৈরির জন্য এই দুই দেশ এই কার্যক্রম হাতে নিয়েছিল।
উত্তর কোরিয়া–মিশর সম্পর্ক

উত্তর কোরিয়া-মিশর সম্পর্ক, উত্তর কোরিয়া এবং মিশর এর মাঝে বিদ্যমান দ্বিপাক্ষিক সম্পর্ককে নির্দেশ করে। উত্তর কোরিয়ার রাজধানী পিয়ং ইয়ং-এ মিশরের একটি স্থায়ী দূতাবাস রয়েছে। অপরদিকে মিশরের রাজধানী কায়রোতে উত্তর কোরিয়ার একটি স্থায়ী দূতাবাস রয়েছে।
গামাল আবদেল নাসের এর সময় থেকেই এই দুই দেশের মধ্যে দৃঢ় সম্পর্ক রয়েছে। সেই সময় গামাল আবদেল নাসের অন্যান্য দেশের সমন্বয়ে জোট-নিরপেক্ষ আন্দোলন (ন্যাম) গঠন করেন। ১৯৬১ সালে এই সংগঠন প্রতিষ্ঠিত হয়। ১৯৫৬ সালে মিশর সুয়েজ খাল দখল করার চেষ্টা করে এবং তা মিশরের অধীনে নিয়ে আসার চেষ্টা করে। উত্তর কোরিয়া মিশরের এই পদক্ষেপকে দৃঢ়ভাবে সমর্থন করে। এ ঘটনার প্রেক্ষিতে ১৯৬১ সালে জোট নিরপেক্ষ আন্দোলন গঠনের সময় মিশর উত্তর কোরিয়ার সমর্থন পায় এবং ১৯৬১ সালেই উত্তর কোরিয়ার একটি কূটনৈতিক প্রতিনিধিদল মিশর সফরে যায়। দলটির মিশর সফরের উদ্দেশ্য ছিল, মিশরের সাথে কূটনৈতিক সম্পর্ক স্থাপন।
সম্প্রতি, জাতিসংঘ উত্তর কোরিয়ার উপর কঠোর অবরোধ আরোপের সিদ্ধান্ত নেয়। কিন্তু মিশরের রাষ্ট্রপতি, আবদেল ফাত্তাহ আল-সিসি এই সিদ্ধান্ত নাকচ করে দেন এবং এর বিপক্ষে মত দেন। 
ইয়ম কিপুর যুদ্ধের পর মিশরের তৎকালীন রাষ্ট্রপতি হোসনি মুবারক উত্তর কোরিয়ার বিমান চালকদের মিশরে, মিশরের বিমান বাহিনীর সাথে প্রশিক্ষণ নেয়ার জন্য আমন্ত্রণ জানান।
১৯৭৬ সাল থেকে ১৯৮১ সালের মধ্যবর্তী সময়ে, মিশরের সাবেক রাষ্ট্রপতি আনোয়ার এল-সাদাত উত্তর কোরিয়ার সাথে একটি সামরিক চুক্তি করেন। চুক্তিতে উত্তর কোরিয়ার নিকট "আর-১৭ এলব্রাস" মিসসাইল বিক্রির সিদ্ধান্ত ছিল। তবে পরবর্তীতে উত্তর কোরিয়া মিশরকে নিজস্ব মিসাইল ব্যবস্থা তৈরির ক্ষেত্রে সাহায্য করে। ১৯৭৯ থেকে ১৯৮০ সালের মধ্যে উত্তর কোরিয়া নিজেদের প্রথম স্কুড-বি আন্তঃমহাদেশীয় মিসাইলের মালিক হয়। দেশটি মিশরের কাছ থেকে এই ধরনের মিসাইলটি ক্রয় করে। তবে এরপর অবশ্য উত্তর কোরিয়া নিজেদের নিরাপত্তা ব্যবস্থার ব্যাপক উন্নতি করে। ১৯৯০ এর দশকে মিশর, উত্তর কোরিয়ার কাছ থেকে স্কুড-সি ধরনের মিসাইল ক্রয় করে। যা ছিল উত্তর কোরিয়ার তৈরি যুদ্ধাস্ত্র।
উত্তর কোরিয়া প্রধানত আফ্রিকার দেশগুলোর নিকট তাঁদের তৈরি অস্ত্র বিক্রি করে। অস্ত্র রপ্তানির এই প্রক্রিয়ায় মিশর, উত্তর কোরিয়াকে সাহায্য করে আসছে। উত্তর কোরিয়া, নিজেদের এই অস্ত্র রপ্তানির সময় পণ্য পরিবহনের জন্য মিশরের সমুদ্র বন্দর ব্যবহার করে থাকে। মিশরের বন্দর নগরী পোর্ট সাইদকে এই কাজে ব্যবহার করা হয়।
তবে পরবর্তীতে সামরিক খাতে এই দুই দেশের মধ্যকার সুসম্পর্ক বিদ্যমান ছিল না। ২০১৭ সালে এক খবরে জানা যায়, মিশরের প্রতিরক্ষামন্ত্রী ঘোষণা করেছেন যে, উত্তর কোরিয়ার সাথে মিশরের আর কোন সামরিক সম্পর্ক নেই। মিশর দেশটির সাথে সকল সামরিক সম্পর্ক ছিন্ন করেছে। 
২০০৮ সালে, মিশরভিত্তিক টেলিযোগাযোগ প্রতিষ্ঠান ওরাসকম উত্তর কোরিয়ায় কোরিয়োলিংক স্থাপন করে। এই কোরিয়োলিংক ছিল উত্তর কোরিয়ায় স্থাপিত প্রথম ৩জি ফোন নেটওয়ার্ক।
নাতাশা লো

নাতাশা লো ই লিং (জন্ম; ১১ অক্টোবর, ১৯৯৩), তার মঞ্চনাম তাশা (কোরিয়ান: 타샤) নামে অধিক পরিচিত, হলেন দক্ষিণ কোরিয়া ভিত্তিক সিঙ্গাপুরের একজন গায়িকা, নৃত্যশিল্পী এবং টেলিভিশন উপস্থাপক। তিনি আলফা বিনোদনের অধীনস্থ সিঙ্গাপুরী-দক্ষিণ কোরীয়-জাপানী মেয়েদের নিয়ে গঠিত গ্রুপ স্কার্ফের প্রধান ছিলেন।
নাতাশা ১৯৯৩ সালের ১১ই অক্টোবর তারিখে, বলরুম নৃত্যশিল্পীদের একটি পরিবারে জন্মগ্রহণ করেন। তার দাদা ছিলেন লো পো সান, যিনি সিঙ্গাপুরে বলরুম নৃত্য শুরু করেন এবং পরবর্তীতে ১৯৪৬ সালে সিঙ্গাপুরের পেশাদার বলরুম চ্যাম্পিয়ন এবং একই সাথে ১৯৫০ থেকে ১৯৫৩ সাল পর্যন্ত টানা ৪ বছর চ্যাম্পিয়ন ছিলেন। নাতাশার পিতামহ এবং পিতামাতাও বলরুম নৃত্যশিল্পী ছিলেন, যাদের মধ্যে সানি লো ছিলেন প্রাক্তন বলরুমশিল্পী, তিনি বিখ্যাত সানি লো ডান্স স্টুডিওর মালিক ছিলেন; তিনি ১৯৭০ ও ১৯৮০-এর দশকে সিঙ্গাপুরের ঘরে ঘরে নামকরা একজন নৃত্যশিল্পী ছিলেন। তার ভাই থাইল্যান্ডের একজন পেশাদার বলরুম নৃত্যশিল্পী হওয়ার জন্য বিভিন বলরুম প্রশিক্ষণ কেন্দ্র হতে প্রশিক্ষণ গ্রহণ করেছিল।
ফুয়াহা মাধ্যমিক বিদ্যালয়ে তার মাধ্যমিক শিক্ষা শেষ করার পর, নাতাশা তার এক বন্ধুর সাথে সিঙ্গাপুরের জেএপি এবং আলফা আসিয়ান অঞ্চলের অলিডিশিতে অংশগ্রহণ করেন, এটি ২০১০ সালে আলফা বিনোদন দ্বারা আয়োজিত একটি অনুষ্ঠান। নৃত্যের মধ্যে তার দক্ষতা থাকা সত্ত্বেও, তিনি অডিশনের সময় গান গেয়েছিলেন। উক্ত অনুষ্ঠানে সিঙ্গাপুরের নির্বাচিত চার প্রতিযোগীর একজন হওয়ার পর নাতাশা দক্ষিণ কোরিয়াতে স্থানান্তরিত হয়ে যান।
নাতাশা ইংরেজি, ম্যান্ডারিন এবং কোরীয় ভাষায় স্পষ্টভাবে কথা বলতে পারেন।
দক্ষিণ কোরিয়ায় দুই বছরের প্রশিক্ষণের পর, নাতাশা স্কার্ফ গ্রুপের এক সদস্য হিসেবে আত্মপ্রকাশ করেন, যেখানে তিনি একজন নেত্রী, র‍্যাপার এবং একজন গায়িকা হিসাবে কাজ করেন। তিনি এবং এই গ্রুপের অন্য একজন সদস্য, ফার্লিন ওং ছিলেন স্কার্ফে অন্তর্ভুক্ত হওয়া সিঙ্গাপুরের দুইজন সদস্য। শুধুমাত্র এরা দুজনই সিঙ্গাপুরের বাসিন্দা হয়েও উক্ত গ্রুপের সদস্য হওয়ার যোগ্যতা অর্জন করেছেন। অতঃপর ২০১৪ সালে ফার্লিন ওং এই গ্রুপ ছেড়ে চলে যায়। ২০১২ সালে, এই গ্রুপ তাদের প্রথম মিনি অ্যালবাম, "ওহ! ডান্স" প্রকাশ করে। ২০১২ সালের ১৭ই সেপ্টেম্বর তারিখে তারা এক অনুষ্ঠানে কে.বি.এস.-এর "মিউজিক ব্যাঙ্ক" গানটি পরিবেশন করেন। ২০১২ সালের ১৪ই আগস্ট তারিখে, স্কার্ফ সিউলে অনুষ্ঠিত এক অনুষ্ঠানে আত্মপ্রকাশ করেছিল।
২০১২ সালে, নাতাশা স্মার্টফোন লাইন "প্যান্টেক ভেগা আর৩"-এর জন্য একজন মডেল হিসেবে নিযুক্ত হয়েছিলেন। ২০১৩ সালে, তিনি সিওলের পপ গায়কদের জন্য আয়োজিত এক অনুষ্ঠানে উপস্থাপক হিসেবে কাজ করেছেন, যা সকলের দ্বারা প্রশংসিত হয়েছে। এমবিসি'র "গ্যাংনাম ফিল ডান্স" গানে নাতাশা হাজির হয়েছিলেন।
টাই কেউই

টাই কেউই (; জন্ম: ১৮ আগস্ট ১৯৮৩) হলেন সিঙ্গাপুরের একজন গায়িকা এবং গীতিকার। তিনি ইংরেজি, চীনা এবং জাপানি ভাষায় বেশ কয়েকটি গান গেয়েছেন।
২০০৬ সালে, কেউই প্রজেক্ট সুপারস্টার নামে স্থানীয় একটি গানের প্রতিযোগিতায় অংশগ্রহণ করেন। উক্ত প্রতিযোগিতার শুরুতে তিনি শীর্ষ ২৪-এ স্থান পেয়েছিলেন, কিন্তু প্রতিদ্বন্দ্বী গিগের সময়সূচীর কারণে শীর্ষ ২৪ থেকে তার নাম প্রত্যাহার করা হয়। অতঃপর তিনি গান গাওয়ার মাধ্যমেই তার কর্মজীবন শুরু করার সিদ্ধান্ত গ্রহণ করেন। ক্যারিয়ারের শুরুতে, তিনি চীনা পপ তারকাদের নেপথ্য গায়িকা, দ্বৈত সঙ্গী এবং এর্থু বাদক হিসেবে কাজ করেন। তিনি যাদের জন্য কাজ করেছেন তাদের মধ্যে ওয়াং লি হোম, ডেভিড টাও, এ-মেই এবং জে জে লিন উল্লেখযোগ্য।
২০০৯ সালে, কেউই কেইপিএইচের কিবোর্ডশিল্পী লি ইন ইনের সাথে একটি ইন্ডি ইপি বা ছোট অ্যালবাম "কিপ!" প্রকাশ করেন। এই ইপির জন্য তিনি হংকং, তাইওয়ান এবং মালয়েশিয়াসহ বেশ কয়েকটি দেশে প্রচারণামূলক সফরের আয়োজন করেন। হংকংয়ে সফরের একটি অনুষ্ঠানে সকলকে চমকে দিয়ে জনপ্রিয় শিল্পী খলিল ফং অতিথি শিল্পী হিসেবে উপস্থিত হয়েছিলেন।
২০০৯ সালের মে মাসে, কেউই এস২এস পিটিই লিমিটেডের সাথে একটি চুক্তি স্বাক্ষর করেন। তিনি ২০১০ সালের সেপ্টেম্বর মাসে, তার প্রথম অ্যালবাম, কাম ক্লোজার উইথ ... কেউই প্রকাশ করেন যেখানে ইংরেজি এবং চীনা ভাষায় চারটি গানের পাশাপাশি ফিলিপিনো গায়ক ক্রিষ্টিয়ান বুউটিসের গানও অন্তর্ভুক্ত ছিল। দক্ষিণ কোরিয়া, জাপান, হংকং, তাইওয়ান, থাইল্যান্ড, ইন্দোনেশিয়া এবং মালয়েশিয়ায় এই অ্যালবামটি প্রথাগতভাবে প্রকাশ করা হয়েছিল। একই সাথে এই অ্যালবামের জন্য উক্ত দেশসমূহে তিনি প্রচারণামূলক সফরেরও আয়োজন করেন। তার প্রথম অ্যালবাম লঞ্চ কনসার্ট "এসপ্ল্যানেড রিকিলাল হল"-এ অনুষ্ঠিত হয় এবং উক্ত হলের সকল আসন বিক্রিত হয়েছিল।
২০১১ সালে, কেউই ঘোষণা করেন যে, তিনি তার নতুন অ্যালবামের জন্য কাজ শুরু করে দিয়েছেন। অতঃপর ডিসেম্বর মাসে, একটি পাবলিক পারফরম্যান্সে তার নতুন একক "ফলিন" প্রকাশ করেন। তিনি ওয়াই.ই.এস ৯৩.৯ এফএম সিঙ্গাপুর হিট অ্যাওয়ার্ডসে "সর্বাধিক জনপ্রিয় নতুন শিল্পী" এবং "সেরা স্থানীয় শিল্পী" বিভাগে পুরস্কারের জন্য মনোনীত হন।
২০১১ সালের মে মাসে, ইন্টেলেকচুয়াল প্রোপার্টি অফিস অফ সিঙ্গাপুরের জন্য কেউই ডিক লিয়ের সাথে একজন বৌদ্ধিক সম্পত্তির রাষ্ট্রদূত হিসেবে নিযুক্ত হন। তিনি হংকংয়ের এশীয় পপ মিউজিক ফেস্টিভালের সুপার নোভা অ্যাওয়ার্ডে সিঙ্গাপুরের একজন প্রতিনিধি নির্বাচিত হন।
ফেব্রুয়ারি ২০১২ সালে, তিনি তার দ্বিতীয় অ্যালবাম, "ফলিন" প্রকাশ করেন। ২০১৬ সালের সেপ্টেম্বর মাসে, তিনি তার ইপির প্রচারণামূলক সফরে অংশগ্রহণ করেন যেটি হাইনানে অনুষ্ঠিত হয়েছিল।
জাপান–পাকিস্তান সম্পর্ক

জাপান-পাকিস্তান সম্পর্ক জাপান ও পাকিস্তানের মধ্যে বৈদেশিক সম্পর্ককে উল্লেখ করে।
পাকিস্তান বাংলাদেশের কাছে পরাজিত দেশ🙂
জাপানের সার্বভৌমত্বের পুনর্নির্মাণ ও পুনর্গঠনে পাকিস্তান ১৯৪৭-৫১ সালে গুরুত্বপূর্ণ ভূমিকা পালন করেছিল। ১৯৫১ সালের ৮ সেপ্টেম্বর সান ফ্রানসিস্কোতে মার্কিন যুক্তরাষ্ট্রের রাষ্ট্রদূত জন ফস্টার ডুলসকে চিহ্নিত করে জাপানের শান্তি চুক্তিতে পাকিস্তানকে 'টাওয়ার অফ টপ' বলা হয়। অনেক এশিয়ান দেশ থেকে ভিন্ন, পাকিস্তান তার অর্থনীতির উন্নয়নে সহায়তা করার জন্য জাপানকে যুদ্ধাপরাধীদের মুক্ত করে তুলেছে। পাকিস্তান প্রথম কয়েকটি দেশের মধ্যে ছিল যারা জাপানি শান্তি চুক্তি অনুমোদন করেছে।
জাপানে তুলা ও পাট রপ্তানি করে জাপানে ১ দশকের দিকে জাপানের যুদ্ধের অর্থনৈতিক পুনরুজ্জীবনে পাকিস্তানের নেতৃস্থানীয় ভূমিকা পালন করে, কারণ টেক্সটাইলটি একমাত্র শিল্প। এসএপিএপি-জাপান তার প্রথম বাণিজ্য মিশনটি ১৯৪৮ সালের মে মাসে পাকিস্তানে প্রেরণ করে, যার নেতৃত্বে ছিলেন ই। ইটান। দুই মাস পর, জাপান জুলাই ১৯৪৮ সালে পাকিস্তানের সঙ্গে একটি বাণিজ্য চুক্তি স্বাক্ষর করে, যা যুদ্ধের পর যে কোন দেশের সঙ্গে জাপানের স্বাক্ষরিত প্রথম বাণিজ্য চুক্তি ছিল। জাপানের বৈদেশিক মুদ্রা বিনিময় কম হওয়ার কারণে পাকিস্তানের বেশিরভাগ রপ্তানিকারক অব্যাহতিপ্রাপ্ত অর্থ প্রদানের উপর ছিল। তুলা এবং পাটের বিনিময়ে, পাকিস্তান জাপান থেকে টেক্সটাইল আমদানি করে। অতএব, তাদের মধ্যে একটি পারস্পরিক উপকারী বাণিজ্য সম্পর্ক উদ্ভূত। উপরন্তু, সালে করাচিতে একটি জাপানীজ ট্রেডিং লিয়াজেন এজেন্সি প্রতিষ্ঠিত হয়, যা ছিল যুদ্ধের পর জাপানের জন্য একটি কূটনৈতিক উৎস। পাকিস্তান তার সুবিধা জন্য জাপানি টেক্সটাইল শিল্প পর্যালোচনা করার জন্য সেপ্টেম্বর ১৯৪৮ সালে পাকিস্তান মির্জা আবুল ইসপাহানির অধীন জাপান তার প্রথম বাণিজ্য মিশন পাঠানো হয়েছে। আরেকটি এসসিএপি-জাপান বাণিজ্য মিশন, ই.বি. ব্ল্যাচেলি, ১৯৪২ সালের ফেব্রুয়ারি মাসে পাকিস্তান সফর করেন এবং বি.ও. অ্যাডামস এবং এ.বি. জাপানি শিল্পের জন্য স্নেহেই তুলো এবং পাট নিয়ে আলোচনা করার জন্য পাকিস্তানকে পরিবেশন করে। এই পরিদর্শনের ফলে বাণিজ্য বৃদ্ধি এবং উভয় দেশের মধ্যে অন্যান্য অর্থনৈতিক কার্যক্রমকে উন্নীত করার জন্য পাকিস্তানের অন্যান্য বাণিজ্য প্রতিনিধিদলের পথ প্রশস্ত হয়।
১৯৭১ সালের আগে পাকিস্তান-জাপান অফিশিয়াল ডেভেলপমেন্ট অ্যাসিসট্যান্ট (ওডিএ) প্রোগ্রামে উচ্চতর হয়ে ওঠে এবং ১৯৬১-৭১ সালের মধ্যে প্রায় ১৮ শতাংশ সহায়তা বিতরণ করা হয়। পূর্ব পাকিস্তানে এবং পাকিস্তান রেডক্রস (সিকু জুবি) যুদ্ধে ভারতবর্ষে কলকাতায় পালিয়ে আসা শরণার্থীদের সাহায্য, তবে পাকিস্তান ও জাপান মধ্যে পার্থক্য সৃষ্টি করে। জাপান বাঙালি জাতীয়তাবাদের ভিত্তিতে পূর্ব পাকিস্তানের সঙ্কটকে বোঝায় এবং এটি সমর্থন করে। অন্যদিকে, জাপান ভিয়েতনামের স্ব-সংকল্পের সমর্থন করে না। পূর্ব পাকিস্তানের সমস্যা সম্পর্কে জাপান সম্পূর্ণ নিরপেক্ষতা গ্রহণ করে নি। জাপানের রাজনৈতিক দলসমূহ এবং সামাজিক গোষ্ঠী পূর্ব পাকিস্তানকে সমর্থন করে। বাংলাদেশের সৃষ্টির কারণ সমর্থন শীঘ্রই পূর্ব পাকিস্তানে যুদ্ধ শুরু হয়; জাপান তার কনস্যুলেট জেনারেলকে ঢাকায় বন্ধ করে দেয় এবং পাকিস্তানে (এবং ভারতের সাথে) কাট-অফ সহায়তা বন্ধ করে দেয়। ১৯৭২ সালের ১০ ফেব্রুয়ারি জাপান দুই মাসের মধ্যে বাংলাদেশকে স্বীকৃতি দেয়। জাপানের ঋণের অর্ধেক পূর্ব পাকিস্তানে খরচ হয় এবং পাকিস্তানকে যে কোনও সিদ্ধান্তের আগেই জাপান স্বীকৃতি দেয় সেহেতু এই ঋণগুলি পাকিস্তানের জন্য প্রত্যাখ্যান করে।
উর্মিয়া বিশ্ববিদ্যালয়

উর্মিয়া বিশ্ববিদ্যালয় ( তুর্কি : اورمو بیلیم یوردو) (এছাড়াও পরিচিত ইউনিভার্সিটি অব উর্মিয়া নামে) ইরানের পশ্চিম আজারবাইজান প্রদেশে অবস্থিত একটি পাবলিক বিশ্ববিদ্যালয়। উর্মীয়া বিশ্ববিদ্যালয়ের প্রধান ক্যাম্পাসটি উর্মির পাশাপাশি নাজুমুতে অবস্থিত। এখানে ছয়টি ক্যাম্পাস, সাতটি স্কুল, ১৪ হাজারেরও বেশি ছাত্র ছাত্রী রয়েছে এবং বিভিন্ন একক গবেষণা কেন্দ্র রয়েছে, যেমন: মাইক্রো ইলেক্ট্রনিক, অ্যান্টেনা এবং মাইক্রোওয়েভ ল্যাবরেটরি, ন্যানোপ্রযুক্তি, এমইএমএস, এবং আর্টিমিয়া। উর্মিয়া বিশ্ববিদ্যালয়ের খাই ও মিয়াডায়াব শহরে দুটি স্যাটেলাইট ক্যাম্পাস রয়েছে। উর্মিয়া বিশ্ববিদ্যালয়ের নাজু ক্যাম্পাস ইরানের উত্তর-পশ্চিম এলাকার বৃহত্তম বিশ্ববিদ্যালয় ক্যাম্পাস হিসেবে পরিচিত। ইরানি বিজ্ঞান বিভাগের ইরানি বিশ্ববিদ্যালয়ের ইরানের "গ্রেড এ" বা প্রথম শ্রেণির বিশ্ববিদ্যালয়ের অন্যতম একটি হিসেবে স্থান দখল করে আছে।
উর্মিয়া শহরের পশ্চিমে মিনস্টার মেডিকেল কলেজের যায়গায় ১৮৭৮ সালে [জোসেফ কোচারান] প্রতিষ্ঠা করে উর্মিয়া বিশ্ববিদ্যালয়। উর্মির উচ্চ শিক্ষা প্রতিষ্ঠান প্রতিষ্ঠার জন্য ওয়েস্টমিনিস্টার কলেজ সর্বার্ধিক প্রচেষ্টা করে। উর্মিয়ায় জন্মগ্রহণকারী একজন আমেরিকান নাগরিক ডাঃ কোচারান উরমিয়ার মেডিকেল কলেজ এবং হাসপাতালে নির্মাণ করেন এবং তার মাধ্যমে তার পেশাগত জীবনকে উন্নত করেন।
ড. কোচারান এবং [মোজাফফর আদ-দিন শাহ কাজার] যৌথভাবে ওয়েস্ট মিনস্টার মেডিকেল কলেজের স্নাতক সনদে স্বাক্ষর করেন । ১৯০৫ সালে ডঃ কোচারানের মৃত্যুর আগ পর্যন্ত এই কলেজটি মেডিকেল বিজ্ঞানবিভাগের শিক্ষাদান চালিয়ে যায়। ড. কোচারান মেডিক্যাল কলেজের ক্যাম্পাসে উর্মিয়া বিশ্ববিদ্যালয়ের কাঠাম নির্মাণ করেন।। বিশ্ববিদ্যালয়ের ওয়েবসাইটে কোচরান এবং তার দল কাজ করে সম্মানিত হয়।তারা তাদের মাতৃভূমিতে শান্তিতে বসবাস করে, এবং তাদের সমাধিতে শ্রধাঞ্জলি ও মানবতার বিকাশ ঘটায়।
১৯৬৫ সালে উর্মিয়া বিশ্ববিদ্যালয় আনুষ্ঠানিক ভাবে ভিত্তিপ্রস্তর হয়, যখন " রেজায়ি কৃষি " প্রতিষ্ঠিত হয়। নবনির্মিত কলেজের প্রথম কাউনসিলর হিসেবে জনাব শাবানি নিযুক্ত হন। ১৯৬৯ সালে জাফর রাসি বিশ্ববিদ্যালয়ের সম্প্রসারণের জন্য চ্যান্সেলর নিযুক্ত হন। ১৯৭০ খ্রিষ্টাব্দে বিজ্ঞান মন্ত্রণালয় বিশ্ববিদ্যালয়ের কলেজকে আরও উন্নয়নের জন্য নিয়োগ দেয়।
উর্মিয়া বিশ্ববিদ্যালয়ের ৬ টি ক্যাম্পাস রয়েছে, ক্যাম্পাস গুলি পশ্চিম আজারবাইজান প্রোভেন্সে অবস্থিত। আজারবাইজান প্রোভেনস মূল ক্যাম্পাসটি উর্মি বিশ্ববিদ্যালয় থেকে সরো পর্যন্ত ১১ কিলোমিটার রাস্তা যা নাজলুতে অবস্থিত। সমস্ত ক্যাম্পাসের তালিকা নিম্নে দেওয়া হল:
উর্মিয়া বিশ্ববিদ্যালয়ের বিখ্যাত ভবনটির হচ্ছে মূলত একটি কাঠের স্থাপনা যেটি শহরের ক্যাম্পাসের প্রাচীনতম ভবন হিসেবে বিবেচিত। নাজু ক্যাম্পাসটি হলো বর্তমানে উর্মিয়া বিশ্ববিদ্যালয়ের প্রধান ভবন। নিম্নে অন্যান্য ভবনগুলি উল্লেখ করা হল:
উর্মি বিশ্ববিদ্যালয়ের সাতটি স্কুল রয়েছে:
প্রকৌশল স্কুল
বিজ্ঞান স্কুল
মানবিক বিজ্ঞান ও সাহিত্য স্কুল
কৃষি স্কুল
অর্থনীতি স্কুল
পশুচিকিত্সক অনুষদ
কলা অনুষদ
সিলভিয়া রাতোনেল

সিলভিয়া অ্যান রাতোনেল (জন্ম: ১৪ জুন, ১৯৮৮) হলেন সিঙ্গাপুরের একজন গায়িকা এবং ইউরো-ফিলিপিনো বংশোদ্ভূত মুখপাত্র। তিনি সিঙ্গাপুর আইডলের ইতিহাসে প্রথম মহিলা চূড়ান্ত প্রতিযোগী হিসেবে পরিচিত এবং তিনি উক্ত প্রতিযোগিতার তৃতীয় আসরে রানার আপ হন। এই অনুষ্ঠানটি তাকে সঙ্গীত এবং বিনোদন জগতে তার কর্মজীবন শুরু করতে সাহায্য করে। ২০১০ সালের জানুয়ারি মাসে, প্রতিযোগিতাটি সম্পন্ন হওয়ার একমাসেরও কম সময়ের মধ্যে, তিনি জাতীয় সম্প্রচার মাধ্যম মিডিয়াকর্পের সাথে একটি পূর্ণসময়ের চুক্তিতে স্বাক্ষর করেন এবং একই বছরের মার্চ মাসে ইউনিভার্সাল মিউজিক সিঙ্গাপুরের সাথে একটি রেকর্ডিং চুক্তি স্বাক্ষর করেন। সিলভিয়া রাতোনেল প্রসাধনী ব্র্যান্ড মেবেলিন নিউ ইয়র্কের জন্য প্রথম সিঙ্গাপুরের সেলিব্রিটি হিসেবে রাষ্ট্রদূত নিযুক্ত হন। ২০১০ সালে, এফএইচএম ম্যাগাজিন কর্তৃক "বিশ্বের শীর্ষ ১০০ সর্বাধিক যৌন আবেদনময়ী মহিলা"দের মধ্যে তিনি স্থান পেয়েছিলেন। এছাড়াও তিনি বছরের সেরা এলে পুরস্কার ২০১০-এ "ব্রেকআউট স্টার" বিভাগে পুরস্কার জয়লাভ করেন।
তার নামধারী প্রথম অ্যালবাম, সিলভিয়া রাতোনেল ২০১০ সালের ২৭শে অক্টোবর মুক্তি পায়, তিনি মিয়া লি ও ওলিন্ডা চোরের অ্যালবাম প্রকাশের পর তৃতীয় মহিলা সিঙ্গাপুর আইডল হিসেবে একটি অ্যালবাম প্রকাশ করেন। এই অ্যালবামের চারটি একক গান মুক্তি পায়, এর মধ্যে তিনটি সিঙ্গাপুর রেডিও চার্টের শীর্ষ ১০-এ অন্তর্ভুক্ত হয়েছিল। উক্ত প্রতিযোগিতার পরে তার ক্যারিয়ারের তাকে সিঙ্গাপুর আইডল থেকে উত্থাপিত সবচেয়ে সফল গায়িকা হিসেবে অভিহিত করা হয়।
রাতোনেল ১৯৮৮ সালের ১৪ই জুন তারিখে পাঁচ সদস্যের একটি পরিবারে জন্মগ্রহণ করেন। তার দুই ভাই ব্রায়ান এবং টিমোথি। তার পরিবার তার প্রারম্ভিক বছরগুলোতে আর্থিক সংগ্রামের সম্মুখীন হয়েছিল। তিনি যখন মাত্র ১০ বছর বয়সী ছিলেন তখন তার পরিবার একটি ছোট ফ্ল্যাটে স্থানান্তরিত হয়, যেখানে কেবল একটি লিভিং রুমে এবং কোন শয়নকক্ষ ছিল না। রাতোনেল পরবর্তীতে একটি সাক্ষাত্কারে বলেন যে তারা একটি রুমে একসাথে ঘুমাতো এবং সেখানে কোন গদি বা জাজিম ছিল না। সেই জীবন তার পরিবারের জন্য সহজ ছিল না, মাঝে মাঝে তাদের গির্জার খাদ্যের ওপর নির্ভর করতে হতো এবং প্রত্যেক রবিবারে তাদের খাদ্য গ্রহণের জন্য গির্জার যেতে হতো কিন্তু বর্তমানে তার পরিবার এখন একটি দুই শয্যাবিশিষ্ট এইচডিবি ফ্ল্যাটের মধ্যে বসবাস করে।
রাতোনেল ফেঙ্গেশনের প্রাথমিক বিদ্যালয়ে ভর্তি হন এবং বেদোক ভিউ মাধ্যমিক বিদ্যালয় হয়ে স্নাতক সম্পন্ন করেন যেখানে তিনি সাধারণ (একাডেমিক) ধারা থেকে এক্সপ্রেস ধারায় স্থানান্তরিত হন। তিনি তার ক্যারিয়ার শুরু করার পূর্বে তেমাসেক পলিটেকনিক নামক একটি পলিটেকনিক শিক্ষাঙ্গন হতে শিক্ষা করেন। অবশেষে তিনি হসপিটালিটি অ্যান্ড ট্যুরিজম ম্যানেজমেন্টে হতে ডিপ্লোমা নিয়ে স্নাতক সম্পন্ন করেন। তিনি তেমাসেক পলিটেকনিকে পড়ার সময়কালে তার পারিবারিক আয়ের পরিপূরক হওয়ার জন্য পার্টটাইম কাজ করেছিলেন। স্নাতক হওয়ার পর, তিনি তার বাবা-মাকে বিভিন্ন সমস্যার থেকে বিরত রাখার জন্য ডিগ্রি অর্জনের জন্য তার পরিকল্পনা স্থগিত রাখেন, এর পরিবর্তে তিনি কনরাড সেন্টেনীয় হোটেলের সচিব হিসেবে কাজ করতে গিয়েছিলেন।
মঙ্গোলিয়া-উত্তর কোরিয়া সম্পর্ক

মঙ্গোলিয়া-উত্তর কোরিয়ার সম্পর্ক (মঙ্গোলীয়: মঙ্গোলিয়ায়, বাংলা: БагАСАУ-ын харилцаа, কোরিয়ান: 몽골 - 조선 민주주의 인민 공화국 관계) হল মঙ্গোলিয়া ও গণতান্ত্রিক গণপ্রজাতন্ত্রী কোরিয়া (উত্তর কোরিয়া) এর মধ্যে ঐতিহাসিক ও বর্তমান দ্বিপক্ষীয় সম্পর্ক।
১৯৪৮ সালের ১৫ অক্টোবর দুই দেশের কূটনৈতিক সম্পর্ক স্থাপিত হয়। সোভিয়েত ইউনিয়নের পর উত্তর কোরিয়ার স্বীকৃতির জন্য মঙ্গোলিয়া দ্বিতীয় দেশ ছিল। কোরিয়ান যুদ্ধের সময় মঙ্গোলিয়া উত্তর কোরিয়াকে সাহায্য করেছিল, যদিও এটি সরাসরি অংশগ্রহণ করেনি এবং এটি ডিপিআরকে পোস্ট-পুনর্নির্মাণের ক্ষেত্রেও অবদান রেখেছে। ১৯৫৩ সালের শেষের দিকে স্বাক্ষরিত একটি সহায়তা চুক্তির ভিত্তিতে, মঙ্গোলিয়ার সরকার উত্তর কোরিয়ার কাছে ১০,০০০ ঘোড়া পাঠিয়েছিল। 
যুদ্ধের পর, ১৯৬০-১৯৭০-এ মঙ্গোলিয়া ৪০০ টিরও বেশি যুদ্ধ-অনাথ শিশুদের নিয়ে আসে এবং বহন করে। ১৯৬০-এর দশকের মাঝামাঝি থেকে ১৯৮০-এর দশক পর্যন্ত চীন-সোভিয়েত বিভক্ত - যার মধ্যে মঙ্গোলিয়া একসঙ্গে সোভিয়েত সমর্থক মনোভাব পোষণ করে, যদিও ডিপিআরকে এর দৃষ্টিভঙ্গি সাধারণত সোভিয়েত ইউনিয়নের তুলনায় চীনা অবস্থানের কাছাকাছি ছিল - বেশ কয়েকটি মঙ্গোলিয়ান-উত্তর কোরিয়ার সহযোগিতার বাধা। বিভিন্ন সময়ে, এই মতবিরোধ মঙ্গোলীয়-ডিপিআরকে সম্পর্কগুলির মধ্যে নিম্ন-তীব্রতা ঘর্ষণে বিভিন্ন প্রকারের সৃষ্টি করেছিল। ১৯৮৬-মঙ্গোলিয়া ও উত্তর কোরিয়ার মধ্যে চীন-সোভিয়েত সম্পর্কের উন্নতির জন্য ১৯৮২-র পরে ধন্যবাদ, প্রথম বন্ধুত্ব ও সহযোগিতার চুক্তি স্বাক্ষরিত হয়। কিম ইল-সুং ১৯৮৮ সালে দেশে একটি ভ্রমণও প্রদান করেন। তবে, মঙ্গোলিয়াতে কমিউনিস্ট শাসনের পতনের পর, সম্পর্ক তীব্র হয়ে উঠেছিল। দুই দেশ ১৯৯৫ সালে তাদের আগের বন্ধুত্ব ও সহযোগিতার চুক্তি বাতিল করে এবং ১৯৯৯ সালে দক্ষিণ কোরিয়ার রাষ্ট্রপতি প্রথমবারের মতো কোম ডে-জংকে একটি আনুষ্ঠানিক সফর উপলক্ষে উত্তর কোরিয়া উলান বাটোরের দূতাবাস বন্ধ করে দেয়। মঙ্গোলিয়া পূর্বে মার্কিন যুক্তরাষ্ট্রের একশত ডলারের বিল পাস করার চেষ্টা করার জন্য উত্তর কোরিয়ার দুজন কূটনীতিককে বহিষ্কার করেছে। পরবর্তীকালে, মঙ্গোলিয়া সম্পর্ক উন্নয়নের লক্ষ্যে, উত্তর কোরিয়ার সঙ্গে সম্পর্কের তার নীতিকে আরও জোরদার করতে শুরু করে। ২০০২ সালে, পাইক নাম সান ১৪ বছর মধ্যে মঙ্গোলিয়া ভ্রমণ প্রথম উত্তর কোরিয়ান বিদেশী মন্ত্রী হয়ে। সাম্প্রতিকতম উচ্চ পর্যায়ের ভ্রমণ জুলাই ২০০৭ সালে ঘটেছিল, যখন কিম ইয়ং-নাম, সুপ্রীম পিপলস অ্যাসেম্বলি'র প্রেসিডিয়ামের চেয়ারম্যান, দেশটিতে তার তৃতীয় সফর করেন; তিনি আগে ১৯৮৫ এবং ১৯৮৮ সালে মঙ্গোলিয়াতে দুইটি ভ্রমণ করেছিলেন।
২০১৩ সালে, মঙ্গোলিয়ান রাষ্ট্রপতি তসাখিয়াগিং এলবেগডোরজ উত্তর কোরিয়া পরিদর্শন করেন, এবং দুই দেশের অর্থনৈতিক সম্পর্ক প্রসারিত, বিশেষ করে তেল সংশোধন সংক্রান্ত। .
মার্গারিটা লেভিয়েভা

মার্গারিটা ভ্লাদিমিরভনা লেভিয়েভা (; জন্ম: ৯ ফেব্রুয়ারি ১৯৮০) হলেন একজন রুশ-মার্কিন অভিনেত্রী। সোভিয়েত ইউনিয়নে জন্মগ্রহণকারী এই অভিনেত্রী দ্য ইনভিজিবল, অ্যাডভেঞ্চারল্যান্ড এবং স্প্রেডের মতো চলচ্চিত্রে অভিনয় করার আগে একজন প্রতিযোগিতামূলক জিমন্যাস্টিক ছিলেন। টেলিভিশনে, তিনি রিভেঞ্জে ফাউক্স অমান্ডা ক্লার্ক / বাস্তব এমিলি থর্নের চরিত্রে অভিনয়ের জন্য পরিচিত হন। দ্য ব্ল্যাকলিস্টে জিনা জ্যানাটাকস এবং সম্প্রতি এইচবিও সিরিজ দ্য ডিউসে 'অ্যাবিগেল "এবি" পার্কার' চরিত্রে জেমস ফ্রাঙ্কোর বিপরীতে অভিনয় করেছেন।
মার্গারিটা লেভিয়েভা ২০০৫ সালে তে একজন অতিথি চরিত্রে অভিনয় করেছেন। ২০০৫ সালে নিউ ইয়র্ক ম্যাগাজিন তাকে "নিউ ইয়র্কের ৫০ জন সর্বাধিক সুন্দর ব্যক্তি"দের মধ্যে একজন বলে অভিহিত করে। ২০০৬ সালে, তিনি ফক্স সিরিজ, ভেনিশডে অভিনয় করেছেন। তার একটি পূর্ণদৈর্ঘ্য চলচ্চিত্র দি ইনভিজিবল, স্বাধীন চলচ্চিত্র "বিলি'স চয়েস", এবং "নয়েজ"-এ অভিনয় করেছেন, যেখানে তিনি টিম রবিনস, ব্রিজেট মোনাহান এবং উইলিয়াম হার্টের মতো অভিনেতাদের সাথে অভিনয় করেছেন।
মার্গারিটা লেভিয়েভা সোভিয়েত ইউনিয়নের রুশ সোভিয়েত মার্কিন সমাজতান্ত্রিক প্রজাতন্ত্রের লেনিংরাদে (এখন সেন্ট পিটার্সবার্গ, রাশিয়ান ফেডারেশন) জন্মগ্রহণ করেন। তিনি একটি রুশ ইহুদি পরিবারে জন্মগ্রহণ করেন। মাত্র তিন বছর বয়সে, তিনি রিদমিক জিমন্যাস্টিকসে প্রশিক্ষণ গ্রহণ করেন। তিনি যখন ১১ বছর বয়সী ছিলেন, তার মা তাকে এবং তার জমজ ভাইদের নিয়ে নিউ ইয়র্কের ব্রুকলিনের শেপসহেড বেতে স্থানান্তরিত হয়ে যান।
মার্কিন যুক্তরাষ্ট্রে অভিবাসনের পর তিনি আরও কয়েক বছর পর্যায়ক্রমিক জিমন্যাস্টিকসে প্রশিক্ষণ অব্যাহত রাখেন এবং এই ক্ষেত্রে সাফল্য অর্জন করেন, কিন্তু তিনি ইউএস চ্যাম্পিয়নশিপের প্রতিযোগিতায় অংশগ্রহণ করেননি; তখন তিনি মার্কিন নাগরিকত্ব পাননি এবং তার পরিবার সেই সময়ে অনথিভুক্ত অভিবাসী ছিল। তিনি সিকোকাস, নিউ জার্সির একটি উচ্চ বিদ্যালয়ে অংশগ্রহণ করেন। মার্গারিটা লেভিয়েভা এনওয়াইউ অর্থনীতিতে স্নাতক ডিগ্রী অর্জন করেন এবং একজন ফ্যাশন ক্রেতা হিসাবে কাজ করেন। তিনি অভিনয়ের ক্ষেত্রে তার আগ্রহ অব্যাহত রাখেন এবং উইলিয়াম এস্পার স্টুডিওতে মেইসনার প্রশিক্ষণ কর্মসূচিতে অংশগ্রহণ করেন।
২০০৯ সালে, মার্গারিটা লেভিয়েভা এবং অভিনেতা সেবাস্টিয়ান স্ট্যান স্প্রেড নামে একটি চলচ্চিত্রে একসাথে অভিনয় করেন। একটি সংবাদপত্রে প্রকাশ করা হয়েছিল যে, তারা সম্পর্কের মধ্যে আছেন, কিন্তু তারা সবসময়ই নিজেদের ভালো বন্ধু হিসেবে সম্বধিত করেছেন।
মাজা সালভাদর

মাজা রস আন্দ্রেস সালভাদর (জন্ম: ৫ই অক্টোবর, ১৯৮৮) হলেন একজন ফিলিপিনো গায়িকা, অভিনেত্রী, নৃত্যশিল্পী, মডেল এবং প্রযোজক। তিনি সকলের কাছে এই প্রজন্মের সেরা অভিনেত্রী হিসেবে পরিচিত। তিনি বর্তমানে এবিএস-সিবিএনের স্টার ম্যাজিকের পরিচালনায় আছেন এবং তাকে "নৃত্য রাজকুমারী" হিসাবে গণ্য করা হয়। ২০১১ সালে, সালভাদর "থেমার" নামক একটি চলচ্চিত্রে নাম ভূমিকা অভিনয় করেন এবং চলচ্চিত্রটি প্রযোজনা করেন; এটি তাকে গাউড উরিন পুরস্কার এবং শ্রেষ্ঠ অভিনেত্রীর জন্য ফিল্ম অ্যাকাডেমি অফ ফিলিপাইনস অ্যাওয়ার্ডস জয়লাভ করতে সাহায্য করে। ২০১৭ সালে, তিনি বর্তমান সময়ের জনপ্রিয় টেলিভিশন অনুষ্ঠান ওয়াইল্ডফ্লাওয়ারে "লিলি ক্রুজ" ও "আইভি আগুয়াস" চরিত্রে অভিনয় করার জন্য অধিক পরিচিতি লাভ করেন।
মাজা সালভাদর "দ্য বাজ" দ্বারা আবিষ্কৃত হন, সেখানে তার পিতার সাথে তার সাক্ষাতের দৃশ্য দেখানো হয়েছিল।
মাজা সালভাদর অনুষ্ঠান ব্যবসার মাধ্যমে তার কর্মজীবন শুরু করেন। তিনি জনপ্রিয় টেলিভিশন অনুষ্ঠান, "ইট মাইট বি ইউ" (২০০৩–২০০৪)-এ একটি ছোট চরিত্রে অভিনয় করেন, উক্ত টিভি সিরিজে জন লয়েড ক্রুজ এবং বে অ্যালানোর মতো অভিনেতাদের সাথে তিনি অভিনয় করার সুযোগ পেয়েছিলেন। এই সিরিজটি মাজা সালভাদরকে সেরা নবাগত মহিলা টিভি ব্যক্তিত্বের পুরস্কারের জন্য মনোনীত হতে সাহায্য করেছিল। "ইট মাইট বি ইউ"-এর পরে, মাজা সালভাদর এএসএপি (রকমারী অনুষ্ঠান) (২০০৩–বর্তমান)-এ হওয়া হাজির হয়েছিলেন। এরপর তিনি অন্যান্য যুবক অভিনেতাদের সাথে (যেমন: রাইকর ক্রুজ, জন ওয়েন সাস এবং হিরো এঞ্জেলস) অভিনয় করেছিলেন। অতঃপর তিনি অনিয়ন্ত্রিত কিশোরী টেলিভিশন সিরিজ "এনগিনিজি" (২০০৪–২০০৬)-এ অভিনয় করেছেন। মাজা সালভাদর, ক্রুজ, সিয়াস এবং এঞ্জেলস মিলে এই সিরিজের উপস্থাপনার কাজটি সম্পন্ন করেছিলেন।
তারপর তিনি আরেকটি কিশোর-ভিত্তিক টেলিভিশন সিরিজের জন্য সহ-অভিনেতা রেইভার ক্রুজ এবং জন ওয়েন সাসের সাথে পুনরায় যোগদান করেন। মাজা সালভাদর "স্পিরিটস" (২০০৪–২০০৫)-এর অংশ হয়েছিলেন, যেখানে তিনি "গাবীর"-এর ভূমিকাটিতে অভিনয় করেছিলেন। উক্ত চরিত্রটি ছিল একটি ওভারহাইকার বাচ্চা, যার সাথে দেখা করতে সবাই পছন্দ করে। মাজা সালভাদর "মালালা মো কায়া" নামক একটি নাটকীয় ধারাবাহিকের বেশ কয়েকটি পর্বে অভিনয় করেন এবং "রেঞ্জলো" (২০০৬) নামে একটি পর্বের জন্য অভিনেত্রী হিসেবে সেরা একক পারফরমেন্স পুরস্কারের জন্য মনোনয়ন লাভ করেন। ২০০৬ সালে, মাজা সালভাদর হিরো বিষয়ক চলচ্চিত্র "সুকোব"-এ অভিনয় করেন; এর জন্য সেরা অভিনেত্রী মতো পুরস্কারের জন্য তিনি মনোনীত হন এবং বেশ কয়েকটি পুরস্কার জয়লাভ করেন। এই চলচ্চিত্রটি সর্বকালের সবচেয়ে ভয়ঙ্কর ফিলিপিনো চলচ্চিত্রগুলোর মধ্যে একটি হয়ে উঠে। এতে অভিনেত্রী ক্রিস এ্যুইনো এবং ক্লৌডেন ব্যার্তটো শীর্ষস্থানীয় চরিত্রে অভিনয় করেছেন।
জাপান–মঙ্গোলিয়া সম্পর্ক

মঙ্গোলিয়া এবং জাপানের মধ্যে সম্পর্ক (মঙ্গোলীয়: মঙ্গোল, জাপানিয়ান ভাষায়), জাপানি: জাপান と モ ン ゴ ル の の 関係 / 日 蒙 関係) ১৩ শতকের শুরুতে, কিন্তু ২০ তম শতাব্দীর শেষের দিকে উভয় দেশের কোন আনুষ্ঠানিক কূটনৈতিক মিথস্ক্রিয়া ছিল না।
মঙ্গোল রাজবংশের (এখন কোরিয়া) মঙ্গোলদের কুবলাই খানের সাথে একটি জোট তৈরির পর মঙ্গোল সাম্রাজ্যের জাপানি আর্কিপেলাগো আক্রমণের প্রচেষ্টা শুরু হয়।
কুবলাই ১২৬৮ খ্রিস্টাব্দে কয়েকজন দূত পাঠিয়েছিলেন, তিনি দাবি করেছিলেন যে, জাপানের "রাজা" সাম্রাজ্যের কাছে জমা দেবেন, যা আনন্দের আভ্যন্তরীণ আধিপত্যের অধীনে। জাপানের এই দূতগুলিকে উপেক্ষা করা হয় বা প্রত্যাহার করা হয় এবং ১২৭৪ সালের অক্টোবর কুবলাইতে সুস্বিমরা স্ট্রেইট জুড়ে একটি আক্রমণ ফেটে পাঠানো হয়, যা ৯০০ টি জাহাজ এবং ২০ হাজার সৈন্য নিয়ে গঠিত সুস্বমা দ্বীপে। এই, প্রথম আক্রমণ, তসুলিম এবং ইকি ওভারান সেখান থেকে তারা হাকতা বেতে যাত্রা শুরু করে, যা বেনইয়ের যুদ্ধে ঘটে, যেখানে জাপানীরা পরে কামিকাযি ("ঐশ্বরিক বায়ু") কল করার জন্য তাদের জাহাজে আক্রমণকারী বাহিনীকে ধ্বংস করে দেয়। 
১২৭৫ এবং ১২৭৯ সালে আরও দূত পাঠানো হয়েছিল পরে দ্বিতীয় প্রচেষ্টা আগ্রাসন ঘটে। সেই সময়ে, জাপানীরা তাদের কেবল অস্বীকার করার পরিবর্তে তাদের শিরশ্ছেদ করেছিল। ফলস্বরূপ, কুব্লেই আরেকটি আক্রমণ ফ্ল্যাট প্রেরণ করে, যার মধ্যে রয়েছে গানের ফেটেট, যা সাম্রাজ্য ১২৭৫ সালে বন্দী করে এবং আরও ১,০০ টি জাহাজ গোরয়েও দ্বারা সরবরাহ করা হয়েছিল। পরের দিন ১২৮১ সালের জুন মাসে জাপানে গঙ্গা উড়োজাহাজে আগমন ঘটে এবং গানের জাহাজের অপেক্ষা না করে হাকাতাকে আক্রমণ করে এবং সাফল্য ছাড়াও। সুতরাং কোয়ান যুদ্ধ শুরু হয়েছিল। গান ফ্লেট পরে এসেছে, এবং এছাড়াও হাকাটা আক্রমণ, কিন্তু জাপানি বাহিনী অতিক্রম করতে অক্ষম। অবশেষে, ১৫ ই আগস্ট, অন্য কামিকাযি তাদের জাহাজে আক্রমণকারী বাহিনীকে বিতাড়িত করেছিল। 
কিংস রাজবংশের পতনের পর কয়েক শতাব্দী ধরে মঙ্গোলিয়া শাসন এবং ১৯১১ সালের বাইরের মঙ্গোলিয়ান বিপ্লবের শাসনামলে (ইতিহাসের আরও জন্য, মঙ্গোলির ইতিহাস দেখুন) এবং ২০ শতকের প্রথম দিকে জাপানের শক্তি বৃদ্ধির পর জাপানের শক্তি বৃদ্ধি পায়। বোগদ খান এর মঙ্গোলিয়ান সরকার দূতাবাস বিভিন্ন বিশ্ব শক্তি, আনুষ্ঠানিক বিষয় মন্ত্রী, তোগস-ওকিরন তসেরেনচিমেড সহ আনুষ্ঠানিক কূটনৈতিক স্বীকৃতি অনুরোধকারী প্রেরিত, ১৯১৩ সালে জাপানে পাঠানো হয়েছিল।
ক্রিয়েটিনিন

ক্রিয়েটিনিন হচ্ছে মাংসপেশির ক্রিয়েটিন ফসফেট ভেঙে তৈরী হওয়া উৎপাদ। এটা শরীরে সর্বদা একটা নির্দিষ্ট অনুপাতে তৈরী হতে থাকে। তবে এটা পেশীর ভর বা ঘনত্বের উপর নির্ভর করে। মানবশরীরে ক্রিয়েটিনিনের মাত্রা বেড়ে যাওয়ার অর্থ হচ্ছে কিডনি ঠিকমত কাজ করছে না। ক্রিয়েটিনিন কমানোর কোনো ওষুধ নাই এলোপ্যাথিতে। হোমিওপ্যাথি ঔষধে ক্রিয়েটিনিন কমানোর দাবী সম্পূর্ণ ভিত্তিহীন। মূলত কিছু বিশেষ রোগ হলে ক্রিয়েটিনিনের মাত্রা বেড়ে যায়। যেসব রোগের কারণে ক্রিয়েটিনিন বাড়ে সেসব রোগের চিকিৎসা করালেই ক্রিয়েটিনিনের মাত্রা নিয়ন্ত্রণে চলে আসে।
কিডনি বিকল রোগ নির্ণয়ের জন্য রোগীর উপসর্গের ইতিহাস, শারীরিক পরীক্ষা ছাড়াও প্রাথমিকভাবে রক্তের ইউরিয়া,ক্রিয়েটিনিন এবং ইলেকট্রোলাইট পরীক্ষা করা হয়৷ কিডনির কার্যকারিতা কমে যাওয়ার সঙ্গে সঙ্গে রক্তের ইউরিয়া, ক্রিয়েটিনিন বেড়ে যায়৷ পটাশিয়ামের পরিমাণ বাড়তে থাকে ও বাইকার্বোনেট কমে যায়৷ এছাড়াও ফসফেট শরীরে জমতে শুরু করে, যার ফলে ক্যালসিয়াম কমে যেতে বাধ্য হয় এবং অন্যান্য পার্শ্বপ্রতিক্রিয়াও শুরু হতে থাকে৷ এরপরে কি কারণে ধীরগতিতে কিডনি বিকল হয়েছে তা বের করার জন্য প্রস্রাব পরীক্ষা করে এ্যালবুমিন আছে কিনা তা দেখা হয় এবং লোহিত ও শ্বেত কণিকা আছে কিনা তাও দেখে নেয়া হয়৷ প্রয়োজনে ২৪ ঘণ্টার প্রস্রাবে প্রোটিনের পরিমাণও দেখা হয়।
যুক্তরাষ্ট্র এবং অধিকাংশ ইউরোপীয় দেশে ক্রিয়েটিনিন পরিমাণের একক mg/dL, অন্যদিকে কানাডা, অস্ট্রেলিয়া এবং কিছু ইউরোপীয় দেশে পরিমাপের একক হলো μmol/L। এক mg/dL ক্রিয়েটিনিন হচ্ছে 88.4 μmol/L।